तम्बौर (सीतापुर)। शुक्रवार सुबह खेत में गन्ना काट रहे दो ग्रामीणों पर तेंदुए ने हमला कर दिया। चीख-पुकार सुनकर लाठी-बल्लम लेकर जुटे ग्रामीणों ने शोर मचाते हुए हांका लगाया तो तेंदुआ बगल के गन्ने के खेत में घुस गया। वन विभाग की टीम ने पहुंचकर जांच-पड़ताल की और तेंदुए की मौजूदगी से इंकार कर दिया। दोपहर बाद ग्रामीणों ने पुलिस के सहयोग से एक बार फिर तेंदुए की तलाश करते हुए गन्ने के खेत में घुस गये। जहां बैठे तेंदुए ने एक बार फिर हमला कर दिया। हमले में एक सिपाही समेत चार लोग घायल हो गये। जिनमें से एक की हालत गम्भीर बताई जा रही है।